RAWIRI WAITITI (Co-Leader—Te Paati Māori): E te Speaker, tēnā koe, e te Whare, tēnā tātou. Tēnā koe kua uru mai ki roto i tēnei mahi. Mā te Whare koe e whakatūngia, arā, ka tiki ake au i ngā whakataukī a ngā mātua tīpuna: "Mā ngā raho, ka tū te ure." Nō reira e hika, tēnei rā te mihi atu rā ki a koe i a koe e noho rangatira nei i roto i te tūru me ngā whakahaere i roto i ngā mahi a te Pāremata, a te Kāwanatanga hoki.